ฮั่งเส็งปิดร่วง 295.11 จุด ตามตลาดหุ้นจีน
ฮั่งเส็งปิดร่วง 295.11 จุด ตามตลาดหุ้นจีน
16 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดปรับตัวลดลงในวันนี้ โดยดัชนีฮั่งเส็งลดลง 295.11 จุด หรือ 1.10% ปิดวันนี้ที่ 26,566.70 จุด เนื่องจากตลาดยังได้รับแรงกดดันจากข่าวที่ว่า คณะกรรมการกำกับหลักทรัพย์และตลาดหลักทรัพย์ของจีน (CSRC) ได้ออกกฎระเบียบในการจำกัดวงเงินการปล่อยกู้ด้วยมาร์จิ้นของโบรกเกอร์แต่ละรายไว้ไม่เกิน 4 เท่าของเงินทุนสุทธิของบริษัท
นอกจากนี้ นักลงทุนยังจับตาดูสถานการณ์หนี้กรีซ หลังจากคณะกรรมาธิการยุโรป (EC) ประกาศว่า กรีซและกลุ่มเจ้าหนี้ยุโรปไม่สามารถตกลงกันได้ในการเจรจาครั้งล่าสุดที่กรุงบรัสเซลส์ ประเทศเบลเยียมเมื่อวันอาทิตย์ที่ผ่านมา เนื่องจากทั้งสองฝ่ายยังคงมีความคิดเห็นที่แตกต่างกันอย่างมากเกี่ยวกับแผนการปฏิรูปเศรษฐกิจของกรีซ
ความล้มเหลวในการเจรจาครั้งล่าสุดนี้ส่งผลให้นักลงทุนวิตกกังวลว่า กรีซอาจจะผิดนัดชำระหนี้ และอาจจะต้องออกจากยูโรโซน